ยอดป่วยโควิดใหม่ วันนี้ 205 ราย รวมติดเชื้อสะสม 9,841 ราย รักษาหายเพิ่ม 734 คน
ยอดป่วยโควิดใหม่ วันนี้ 205 ราย รวมติดเชื้อสะสม 9,841 ราย รักษาหายเพิ่ม 734 คน 
ยอดป่วยโควิดใหม่ วันนี้ 205 ราย รวมติดเชื้อสะสม 9,841 ราย รักษาหายเพิ่ม 734 คน
8 ม.ค. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (8 ม.ค.64) ระบุพบผู้ป่วยยืนยันติดเชื้อรายใหม่ 205 ราย แบ่งเป็นผู้ติดเชื้อในประเทศ 131 ราย , ผู้ติดเชื้อจากการคัดกรองเชิงรุก 58 ราย และผู้ที่เดินทางมาจากต่างประเทศ เข้าสถานกักกันที่รัฐจัดให้ (State Quarantine) 16 ราย
ทั้งนี้ ส่งผลให้จำนวนผู้ป่วยยืนยันสะสมในประเทศ ล่าสุดเพิ่มขึ้นเป็น 9,841 ราย แบ่งเป็นการติดเชื้อในประเทศ 7,740 ราย ติดเชื้อจากการตรวจคัดกรองเชิงรุก 2,742 ราย และเป็นผู้เดินทางมาจากต่างประเทศ 2,101 ราย อยู่ในสถานที่กักกันที่รัฐจัดให้ 1,559 ราย รักษาหายป่วยเพิ่ม 734 ราย รักษาหายแล้วรวม 5,255 ราย ยังรักษาอยู่ 4,519 ราย ไม่มีรายงานผู้เสียชีวิตเพิ่ม ทำให้ตัวเลขผู้เสียชีวิตสะสม อยู่ที่ 67 ราย